Sonetten+og+essayet

=Sonetten og essayet=

Renessansen er nært knyttet til humanismen og representerer en tilbakevending til antikken. Gjenoppdagelsen av antikken førte til verdsliggjøring av mennesket og menneskeverdet. Dette påvirket litteraturen i renessansen, og ble uttrykt på ulike måter av forfattere, malere osv. Blant annet ble det skrevet en rekke biografier og erindringer, mens andre laget skulpturer av menneskekroppen og malte mennesker. Et av de mest kjente maleriene fra renessansen er Mona Lisa malt av Leonardo da Vinci. I tillegg til forandringen av de eksisterende virkemidlene ble det også utviklet nye sjangre, og sonetten og essayet er to av dem.

Sonetten er en diktform som oppstod i Italia på 1200-tallet. Senere har sonetten tilpasset seg et stort antall språk, og det har holdt den som en levende og produktiv sjanger til idag. Selve ordet betyr "liten sang". Sonetten har en strofeform som består av fire mindre strofer. To av strofene er på fire linjer (kvartetter) og to er på tre linjer (tersetter). Kvartett vil si at fire personer sang det, mens tersett går ut på at tre personer sang det. Rimstillingen i sonettene er oftest abba, abba, cdc, dcd. Temaet i sonettene var i utgangspunktet kjærlighet, men gjennom tidene har sonetten blitt brukt til å skildre et stort antall temaer. Den første viktige sonettedikteren var Francesco Petrarca, mens William Shakespeare er en av de andre kjente sonettedikterne. De fleste sonettene til Petrarca handler om kjærlighet og var dedikert til Laura, en gift kvinne som han møtte i Avignon og utviklet sterke følelser for. Francesco Petrarcas sonettesamling //Canzoniere// inneholder 366 sonetter, hvor de fleste er dedikert til Laura. Dette er da Francesco Petrarca. Og dette er Laura, den gifte kvinnen som han var stormforelsket i.

Essayet var et av de nye sjangrene som meldte sin ankomst med renessansen. Selve ordet betyr forsøk og kommer fra det franske ordet //essayer// - å forsøke. Essayet ble først introdusert i boken //Les Essais// som ble skrevet av juristen Michel de Montaigne i 1580. Sjangeren har, som navnet tilsier, en ganske åpen form og det samme gjelder for valg av tema. Til tross for at formen på essayet er ganske åpent, skal innholdet være noe saklig. Essayet kjennetegnes også av at formålet ikke er å komme med en konklusjon, men heller stille spørsmål og få leseren til å tenke selv. Store Norske Leksikon definerer essay som: en kortere avhandling på prosa hvor det subjektive preg og den stilistiske utforming er mer vesentlig enn den saklige, vitenskapelige behandling av emnet. Eksempel på et essay er "Om lukter" som står skrevet i boken //Les Essais// av Michel de Montaigne.

Kilder
[] [] [] [] [] (Bilder)